b"\n_START_ARTICLE_\nAndy Rooney\n_START_PARAGRAPH_\nAndrew Aitken Rooney (14. januar 1919 i New York \xe2\x80\x93 4. november 2011) var en amerikansk journalist som er kendt for sine kommentarer i CBS-programmet 60 Minutes._NEWLINE_Rooney var for de fleste kendt for sine underfundige funderinger over dagligdags ting i afslutningen af hver episode af 60 Minutes, hvor han havde v\xc3\xa6ret tilknyttet siden 1978. I l\xc3\xb8bet af 2011 trappede Rooney ned fra ugentlige til m\xc3\xa5nedlige indslag p\xc3\xa5 60 Minutes._NEWLINE_Rooney begyndte sin karriere som journalist i Stars and Stripes i 1941 som indkaldt krigsreporter. I 1943 var han en af seks korrespondenter som var med p\xc3\xa5 den f\xc3\xb8rste amerikanske bombning af Tyskland under Anden verdenskrig. Han var ogs\xc3\xa5 en af de f\xc3\xb8rste amerikanske journalister som bes\xc3\xb8gte koncentrationslejrerne efter krigens afslutning._NEWLINE_Rooney blev ansat p\xc3\xa5 CBS i 1949 hvor han blandt andet arbejdede som medforfatter p\xc3\xa5 programmet Arthur Godfrey's Talent Scouts og The Garry Moore Show. I 1978 fik han sit faste indslag i 60 Minutes._NEWLINE_Rooney var gift med Marguerite som d\xc3\xb8de i 2004. Sammen havde de tre b\xc3\xb8rn. Datteren Emily Rooney er talkshow-v\xc3\xa6rt p\xc3\xa5 ABC News."